Diari Oficial de la Generalitat Valenciana


Sumari del DOGV 2237, del 29-03-1994 (1994/831003)

ORDRE de 15 de març de 1994, de la Conselleria de Cultura, per la qual es convoca un concurs públic per a l'adjudicació d'ajudes a la labor editorial valenciana
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/15/(2)/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831003


Data del document
:   15-03-1994

Organisme emissor
:   Conselleria de Cultura

Tipus de document
:   Ordre

ORDRE de 15 de marzo de 1994, de la Conselleria de Cultura, per la qual es convoca un concurs públic per a l'adjudicació d'ajudes a la labor editorial valenciana. [94/1881]  
La Generalitat Valenciana, segons l'article 31.4 de l'Estatut d'Autonomia de la Comunitat Valenciana, té competència exclusiva en matèria de Cultura. D'acord amb això, és oportú ajudar a la consolidació creativa i industrial de les empreses editorials valencianes dedicades a la producció literària.  
Per tot això, fent ús de les facultats que em confereix l'article 35 de la Llei de Govern Valencià 5/1983, de 30 de desembre, de la Generalitat Valenciana,  
ORDENE  
Primer  
Es convoca un concurs públic per a la concessió d'ajudes a favor de les editorials dedicades tant a la producció literària com a l'assaig, que presenten un pla d'edició específic i s'aproven les bases de la convocatòria, incloses en els annexos d'aquesta ordre.  
Segon  
L'import d'aquestes ajudes es farà efectiu a càrrec de l'aplicació pressupostària 66.52.350.0.257.95, dins de la línia 4.04/000/94, denominada «ajudes a la labor editorial valenciana i creació literària».  
L'import global màxim destinat a aquestes ajudes serà de tretze milions (74.218.073) de pessetes.  
DISPOSICIONS FINALS  
Primera  
Contra aquesta ordre, que posa fi a la via administrativa, es podrà presentar recurs contenciós administratiu dins el termini de dos mesos comptadors des del dia de la notificació de l'ordre davant la sala contenciosa administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 15 de marzo de 1994  
La consellera de Cultura,  
PILAR PEDRAZA MARTíNEZ  
ANNEX I  
Bases per a l'adjudicació d'ajudes a la labor editorial valenciana per a 1994  
Primera  
Es concediran ajudes per a la realització d'un pla editorial que estiga elaborat entre el dia 1 de gener i el 15 d'octubre de 1994. El nombre i l'import de les ajudes els determinarà una comissió tècnica avaluadora, tenint en compte la qualitat i l'interès dels projectes editorials presentats.  
Segona  
Podran concórrer a aquestes ajudes totes les editorials radicades a la Comunitat Valenciana, amb una producció escrita en qualsevol de les dues llengües oficials de la Comunitat Valenciana. Són excloses d'aquesta convocatòria les editorials d'entitats i organismes oficials.  
Tercera  
Els interessats hauran de presentar una instància adreçada a la Direcció General de Promoció Cultural, i també una memòria del pla de publicacions, en què faran constar les dades que figuren en l'annex II d'aquesta ordre. També hauran de lliurar un exemplar de cada títol publicat fins a la presentació de la instància, i, òbviament, inclòs en la memòria del pla de publicacions.  
Les instàncies podran presentar-se en el Registre General de la Conselleria de Cultura, en les direccions territorials de Cultura d'Alacant, València o Castelló, en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol de les formes indicades en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quarta  
El termini de presentació d'instàncies serà de quinze dies hàbils, comptadors des de l'endemà de la publicació d'aquesta ordre.  
Cinquena  
Es crea una comissió avaluadora d'aquestes ajudes integrada per:  
President: el director general de Promoció Cultural.  
Vicepresident: la cap del Servei de Patrimoni Bibliogràfic i Documental.  
Vocals:  
- La cap de la Secció d'Extensió Bibliotecària.  
- La cap de la Secció de Documentació Bibliotecària.  
- El cap de la Secció de Publicacions de la Conselleria d'Obres Públiques i Urbanisme.  
Secretari sense vot: el cap de la Secció del Llibre.  
Sisena  
Aquesta comissió examinarà les sol.licituds presentades i, segons l'interès i la importància d'aquestes, elevarà una proposta al director general de Promoció Cultural. L'adjudicació de les ajudes la durà a terme la consellera de Cultura a través d'una resolució que es publicarà en el Diari Oficial de la Generalitat Valenciana.  
Setena  
Si en el termini de tres mesos comptadors a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades han estat desestimades.  
Vuitena  
Els editors beneficiaris rebran l'import de les ajudes després de justificar la realització del pla de publicacions previst en la memòria. A la justificació, que haurà de fer-se abans del 15 de novembre de 1994, caldrà adjuntar un exemplar de cada títol inclòs en el pla de publicacions i que no s'haja presentat en el moment de sol·licitar l'ajuda.  
Són obligacions del beneficiari:  
a) Realitzar el pla de publicacions previst que fonamenta la concessió de l'ajuda.  
b) Acreditar davant de la Conselleria de Cultura la realització del pla de publicacions previst i el compliment dels requisits i de les condicions que determinen la concessió o l'aprofitament de l'ajuda.  
c) Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
d) Comunicar a la Conselleria de Cultura l'obtenció de subvencions o ajudes per al mateix objecte, procedents de qualsevol administració o ens públics.  
Novena  
Els beneficiaris de les subvencions hauran d'acreditar, abans de cobrar, que estan al corrent en les obligacions tributàries i davant de la Seguretat Social, d'acord amb l'Ordre de 7 de gener de 1991 de la Conselleria d'Economia i Hisenda (DOGV núm. 1.477, de 5 de febrer).  
Deu  
Qualsevol alteració de les condicions tingudes en compte per a concedir la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.  
L'import de les subvencions regulades en el present article no podrà ser mai d'una quantia que, aïlladament o en concurrència amb subvencions o ajudes d'altres administracions públiques o ens públics o privats, supere el cost de l'activitat que ha de realitzar el beneficiari.  
Onze  
Serà procedent el reintegrament de les quantitats percebudes i l'exigència d'interessos de demora, des del pagament de la subvenció, en els casos següents:  
a) Incompliment de l'obligació de justificació.  
b) Obtenció de la subvenció sense complir les condicions requerides.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en el paràgraf segon de l'apartat anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.  
Dotze  
Quan en l'exercici de les funcions d'inspecció o de control es detecten indicis d'una obtenció, ús o destinació incorrectes de la subvenció o ajudes percebudes, els agents encarregats podran acordar la retenció de les factures o dels documents equivalents o substitutius i de qualsevol altre document relatiu a les operacions en què aquests indicis es manifesten.  
Tretze  
Els editors beneficiaris de les ajudes faran constar en les seues publicacions que han rebut una ajuda per a l'edició de la Conselleria de Cultura. En les publicacions que estiguen editades abans de la concessió de les ajudes s'indicarà aquesta circumstància mitjançant els procediments habituals.  
ANNEX II  
Les dades que han de figurar adjuntes al pla editorial són:  
1. Nom de l'editorial  
Domicili social  
Telèfon  
CIF  
Nombre d'obres que s'ha previst publicar  
Autors i títols d'aquestes  
Tiratge de les obres  
Nombre de pàgines  
Tipus d'enquadernació  
Preu de venda al públic  
2. Declaració, per part de l'editor, del pressupost global del pla d'edició per al qual sol·liciten l'ajuda.


Còpia Permalink ELI